PATVIRTINTA
Plungės lopšelio-darželio „Rūtelė“ direktoriaus 2026 m. rugsėjo
d. įsakymu Nr. V1-
PLUNGĖS LOPŠELIO-DARŽELIO „RŪTELĖ“ 

UGDYTINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO 
TVARKOS APRAŠAS
I. BENDROSIOS NUOSTATOS
1. Plungės lopšelio-darželio „Rūtelė“ asmeninių mobiliųjų telefonų ir kitų išmaniųjų įrenginių naudojimo tvarkos aprašas (toliau – tvarkos aprašas) apibrėžia ugdytinių asmeninių mobiliųjų telefonų ir kitų išmaniųjų įrenginių (toliau – asmeniniai informacinių technologijų įrenginiai) naudojimo Plungės lopšelyje-darželyje „Rūtelė“ ir (ar) dalyvaujant įstaigos bendruomenės organizuojamose ugdomosiose veiklose ne lopšelio-darželio aplinkoje gaires.
2. Tvarkos aprašas parengtas vadovaujantis Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijomis, patvirtintomis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V- 807 / V-726.
3. Tvarkos Aprašo paskirtis – padėti Įstaigos bendruomenei užtikrinti saugią, ugdymui palankią aplinką, kurioje būtų apibrėžtos asmeninių informacinių technologijų įrenginių naudojimo taisyklės, padedančios ugdyti atsakingo ir sąmoningo technologinių įrenginių naudojimo įgūdžius.
4. Asmeniniai informacinių technologijų įrenginiai Apraše suprantami kaip ugdytinio disponuojama informacinė ir komunikacinė įranga (mobilieji telefonai, išmanieji laikrodžiai, asmeniniai kompiuteriai, planšetės, garsą įrašantys įrenginiai ir kt.), skirta skambinti ir (arba) susirašinėti teksto ir (arba) garso žinutėmis, ir (arba) klausytis, ir (arba) įrašinėti, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) filmuoti, ir (arba) kitiems su ugdymu nesusijusiems tikslams.
5. Apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.
II. UGDYTINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO RIBOJIMO ATVEJAI IR IŠIMTYS
6. Lopšelyje-darželyje draudžiamas ugdytinių asmeninių informacinių technologijų įrenginių naudojimas veiklose ar organizuojant ugdomąsias veiklas ne Įstaigos aplinkoje, išskyrus šiuos atvejus:
6.1. užtikrinant ugdymosi sąlygas ugdytiniams, kuriems dėl jų sveikatos būklės ar atsižvelgiant į PPT rekomendacijas reikalinga naudotis asmeniniais informacinių technologijų įrenginiais;
6.2. kai informacinių technologijų įrenginys yra būtinas ugdymo tikslams (pvz., mokomosios programos, informacijos paieška, interaktyvi veikla).
7. Įstaigoje draudžiamas asmeninių informacinių technologijų įrenginių naudojimas nuo 7:00 val. iki 19:00 val.
8. Esant situacijai, kai reikia nedelsiant susisiekti su tėvais (globėjais, rūpintojais) ugdytiniai kreipiasi į grupės mokytoją, švietimo pagalbos specialistus, administraciją.
III. PRIEMONĖS REKOMENDACIJŲ ĮGYVENDINIMUI UŽTIKRINTI
9. Atvykus į Įstaigą asmeniniai informacinių technologijų įrenginiai atiduodami tėvams (globėjams, rūpintojams), ugdytiniams draudžiama juos atsinešti į Įstaigą.
10. Įstaigoje vykdoma asmeninių informacinių technologijų įrenginių naudojimo stebėsena ir taikomos stebėsenos priemonės, užtikrinančios, kad išimties tvarka (Aprašo 6.1. p. 6.2. p.) asmeniniai informacinių technologijų įrenginiai būtų naudojami pagal Įstaigoje nustatytą tvarką:
10.1. ugdymą organizuojantys mokytojai ar švietimo pagalbos specialistai turi teisę laikinai paimti išjungtą ugdytinio asmeninį informacinių technologijų įrenginį, jei ugdytinis pažeidė asmeninių informacinių technologijų įrenginių naudojimo tvarką;
10.2. nusižengus, asmeninis informacinių technologijų įrenginys Įstaigos nustatyta tvarka grąžinamas ugdytinio tėvams (globėjais, rūpintojais) atėjusiems pasiimti ugdytinio iš Įstaigos.
11. Mokytojai taiko edukacines priemones bei metodus, sudarančius sąlygas įvairiam ugdytinių ugdymuisi ir poilsiui be asmeninių informacinių technologijų įrenginių.
12. Už šio tvarkos aprašo vykdymo stebėseną atsakingi grupių mokytojai, švietimo pagalbos specialistai ir administracija.
IV. DARBUOTOJŲ MOBILIŲJŲ TELEFONŲ NAUDOJIMAS 
13. Darbuotojai darbo metu (ugdymo proceso metu, grupėje, lauke, renginiuose, susitikimuose su tėvais ir pan.) Įstaigos išduota informacine ir komunikacine įranga: 
13.1. negali naudotis asmeniniais tikslais;
13.2. privalo naudotis norint fotografuoti, filmuoti ugdymo akimirkas, skirtas vidaus ar išorinei komunikacijai (pvz.: el. dienynui, socialiniams tinklams, vertinimui, refleksijai), ugdymo procesui praturtinti;

13.3. užtikrina, kad vaikų akivaizdoje įranga bus naudojama tikslingai ir kuo rečiau.
14. Asmeninė informacinė ir komunikacinė įranga darbo metu nėra naudojama, išskyrus ypatingus atvejus.

V. BAIGIAMOSIOS NUOSTATOS
15. Šis dokumentas skelbiamas Įstaigos internetinėje svetainėje bei el. dienyno vidinių žinučių skiltyje ir tai laikoma bendruomenės supažindinimu su ugdytinių asmeninių mobiliųjų telefonų ir kitų informacinių technologijų įrenginių naudojimo tvarkos aprašu.
16. Šis tvarkos aprašas gali būti pakeistas ar papildytas, pasikeitus teisės aktams ar esant būtinybei. Papildytas ar pakeistas tvarkos aprašas tvirtinamas direktoriaus įsakymu.

